LIETUVOS RESPUBLIKOS VIDAUS REIKALŲ MINISTRO

ĮSAKYMAS

DĖL FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO veiksmų programos 1 prioriteto „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO priemonĘ VP3-1.1-VRM-01-r „REGIONINIŲ EKONOMIKOS AUGIMO CENTRŲ PLĖTRA“

2009 m. rugpjūčio 24 d. Nr. 1V-462

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), 100 ir 101 punktais, 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonės VP3-1.1-VRM-01-R „Regioninių ekonomikos augimo centrų plėtra“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2008 m. rugsėjo 29 d. įsakymu Nr. 1V-345 (Žin., 2008, Nr. 114-4370), 64 punktu ir atsižvelgdamas į Centrinės projektų valdymo agentūros 2009 m. rugpjūčio 3 d. projekto paraiškos Nr. VP3-1.1-VRM-01-R-11-001 tinkamumo finansuoti vertinimo ataskaitą,

skiriu finansavimą regionų projektų planavimo būdu pateiktam Alytaus miesto savivaldybės administracijos projektui „Buvusio Alytaus eksperimentinio namų statybos kombinato ir Alytaus mėsos kombinato pramonės teritorijos infrastruktūros rekonstrukcija (Naujosios ir Pramonės g. pramonės zonų infrastruktūros sutvarkymas)“ (paraiškos kodas Nr. VP3-1.1-VRM-01-R-11-001) įgyvendinti – iki 8 382 646,92 litų (aštuonių milijonų trijų šimtų aštuoniasdešimt dviejų tūkstančių šešių šimtų keturiasdešimt šešių litų, 92 ct) iš Vidaus reikalų ministerijos programos „Vidaus reikalų ministerijos valdymo srities valstybės politikos formavimas, įgyvendinimo koordinavimas ir kontrolė“ (programos kodas 2.10), finansuoti:

1. iš Vidaus reikalų ministerijos programos „Vidaus reikalų ministerijos valdymo srities valstybės politikos formavimas, įgyvendinimo koordinavimas ir kontrolė“ (Europos Sąjungos lėšos) (programos kodas 2.110) – iki 7 702 972,85 litų (septynių milijonų septynių šimtų dviejų tūkstančių devynių šimtų septyniasdešimt dviejų litų, 85 ct);

2. iš Vidaus reikalų ministerijos programos „Vidaus reikalų ministerijos valdymo srities valstybės politikos formavimas, įgyvendinimo koordinavimas ir kontrolė“ (bendrojo finansavimo lėšos) (programos kodas 2.210) – iki 679 674,07 litų (šešių šimtų septyniasdešimt devynių tūkstančių šešių šimtų septyniasdešimt keturių litų, 7 ct).

Vidaus reikalų ministras	Raimundas Palaitis